AIŠKINAMASIS RAŠTAS

Dėl pritarimo projekto „Asociacijos „Bekupės melioracija“ melioracijos statinių rekonstravimas“ jungtinės veiklos sutarties pasirašymui

**1. Parengto tarybos sprendimo projekto tikslai ir uždaviniai**

Šio tarybos sprendimo projekto tikslas – pritarti Molėtų rajono savivaldybės administracijos dalyvavimui partnerio teisėmis projekte asociacijos „Bekupės melioracija“ projekte „Asociacijos „Bekupės melioracija“ melioracijos statinių rekonstravimas” pagal Lietuvos kaimo plėtros 2014–2020 metų programos priemonės „Investicijos į materialųjį turtą” veiklos „Parama žemės ūkio vandentvarkai“ taisykles, taikomų nuo 2019 metų.

Projekto metu planuojama rekonstruoti 3,3 km melioracijos griovių, 4 vnt. pralaidų, 29 vnt. drenažo žiočių, 3,7 km drenažo rinktuvų ir 20,8 km drenažo sausintuvų. Bendras plotas, kuriame numatoma atlikti rekonstrukciją – 92 ha. Planuojama, kad įgyvendinus projekto veiklas melioruojamas plotas projekto teritorijoje sieks 112 ha.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Molėtų rajono savivaldybės vardu sudaromų sutarčių pasirašymo tvarkos aprašas, patvirtintas Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktai;

Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 m., patvirtintomis Lietuvos respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“ 10.1, 18.19 punktai;

Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 1.1 tikslo „Žaliosios ekonomikos partneris“ 2.1.3. uždavinio „Užtikrinti patrauklias ekonominės veiklos sąlygas ūkininkavimui“ 2.1.3.2. priemonė „Užtikrinti tinkamą dirbamos žemės priežiūra“;

Asociacijos „Bekupės melioracija“ 2020 m. birželio 8 d. prašymas „Pateikti projekto rengimui reikalingus dokumentus ir dėl projekto finansavimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaryta galimybė įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

Jungtinės veiklos sutarties pasirašymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bendra projekto vertė – 375 000 Eur. Projekto vertės dalis tenkanti iš kurių 300 000 Eur sudaro ES lėšos ir 75 000 Eur asociacijos „Bekupės melioracija“ lėšos

**6. Vykdytojai, įvykdymo terminai**

Projekto vykdytojas asociacija „Bekupės melioracija“. Projekto partneris Molėtų rajono savivaldybės administracija. Projekto įgyvendinimas planuojamas 2020–2022 metais.